SET ปิดเย็นบวก 3 จุด ขานรับ 2 ปัจจัยบวก Fund Flow ไหลเข้า-เลือกตั้งชัดเจน
SET ปิดเย็นบวก 3 จุด ขานรับ 2 ปัจจัยบวก Fund Flow ไหลเข้า-เลือกตั้งชัดเจน โดยดัชนีปิดตลาดวันนี้ ที่ระดับ 1,580.30 จุด บวก 2.89 จุด หรือ 0.18% มูลค่าการซื้อขาย 4.18 หมื่นล้านบาท
17 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,580.30 จุด บวก 2.89 จุด หรือ 0.18% มูลค่าการซื้อขาย 4.18 หมื่นล้านบาท
10 หุ้นดันดัชนีวันนี้

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยวันนี้แกว่งตัว ดัชนีฯยืนในแดนบวกได้เป็นส่วนใหญ่ ขานรับความเชื่อมั่นที่มีมากขึ้น หลังจากที่ Fund Flow ต่างชาติไหลเข้ามา 5 วันติดต่อกัน และการเลือกตั้งมีความชัดเจนมากขึ้น หลังจากที่นายวิษณุ เครืองาม รองนายกรัฐมนตรี ส่งสัญญาณ 24 มี.ค.เหมาะสมจัดการเลือกตั้ง ทำให้มีแรงซื้อเข้ามาหนุนตลาดฯมากขึ้น
ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ ขณะที่ตลาดในยุโรปเทรดบ่ายนี้ปรับตัวลงเช่นเดียวกับดาวโจนส์ฟิวเจอร์สที่ติดลบ มองว่าเป็นผลจากปัจจัยเฉพาะตัวของแต่ละตลาดฯ พร้อมให้ติดตาม Brexit, สงครามการค้า และในวันจันทร์หน้าให้ติดตามตัวเลข GDP ของจีนที่จะประกาศออกมา โดยดูว่าจะมีมาตรการกระตุ้นเศรษฐกิจออกมาด้วยหรือไม่
แนวโน้มการลงทุนในวันพรุ่งนี้ (18 ม.ค.) นายถนอมศักดิ์ กล่าวว่า ตลาดฯคงจะผันผวนในกรอบ โดยให้แนวรับไว้ที่ 1,565 จุด ส่วนแนวต้าน 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,546,946.08 ล้านบาท ปิดที่ 47.25 บาท ลดลง 0.25 บาท
AOT มูลค่าการซื้อขาย 2,420,976.30 ล้านบาท ปิดที่ 67.75 บาท ราคาไม่เปลี่ยนแปลง
KBANK มูลค่าการซื้อขาย 1,967,762.55 ล้านบาท ปิดที่ 184.50 บาท เพิ่มขึ้น 1.50 บาท
PTTGC มูลค่าการซื้อขาย 1,810,634.85 ล้านบาท ปิดที่ 67.50 บาท ลดลง 0.50 บาท
IVL มูลค่าการซื้อขาย 1,398,683.48 ล้านบาท ปิดที่ 47.00 บาท ลดลง 1 บาท
ตลาดหุ้นเอเชีย